**ELŐTERJESZTÉS**

**Szombathely Megyei Jogú Város Közgyűlése Gazdasági és Városstratégiai Bizottságának**

**2017. március 27-ei rendkívüli ülésére**

**Javaslat Szombathely Megyei Jogú Város Integrált Településfejlesztési Stratégiája módosítása egybeszerkesztett dokumentumának elfogadására**

Szombathely Megyei Jogú Város Közgyűlése a 283/2014. (VI.19.) Kgy. sz. határozatban hagyta jóvá Szombathely Megyei Jogú Város Hosszú Távú Településfejlesztési Koncepcióját és Integrált Településfejlesztési Stratégiáját (továbbiakban: ITS).

Szombathely Megyei Jogú Város Közgyűlése a 380/2016.(XII.15.) Kgy. számú határozatában támogatta, hogy az Önkormányzat készíttesse el a város Integrált Településfejlesztési Stratégiája módosítását.

Az ITS készítését az *épített környezet alakításáról és védelméről szóló 1997. évi LXXVIII. törvény* (Étv.) írja elő. Elkészítésének, tartalmának és elfogadásának szabályait részletesen *a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet* (a továbbiakban: kormányrendelet) szabályozza.

Az *Étv 8. § (2) bekezdése,* a kormányrendelet és *Szombathely Megyei Jogú Város Partnerségi Egyeztetési Szabályzata* (továbbiakban: partnerségi szabályzat) alapján a módosított dokumentumot véleményezési eljárásra bocsátottuk.

A kormányrendelet által meghatározott ITS módosítás egyeztetésének és elfogadásának szabályai szerint jártunk el. A kormányrendelet 29.§ a) pontjában meghatározott, 9. melléklet szerinti érintett államigazgatási szervekkel, érintett települési önkormányzatokkal, valamint a partnerségi szabályzatban meghatározottakkal (lakossággal, civil szervezetekkel, vallási közösségekkel, a gazdálkodó szervezetekkel) a helyi adottságoknak megfelelően véleményeztettük a dokumentumot a partnerségi egyeztetés szabálya szerint.

 Az eljárásban résztvevők az ITS módosításának munkaanyagával kapcsolatban észrevételeket, javaslatokat tehettek.

Az *épített környezet alakításáról és védelméről szóló 1997. évi LXXVIII. törvény, a településfejlesztési koncepcióról, az integrált településfejlesztési stratégiáról és a településrendezési eszközökről, valamint egyes településrendezési sajátos jogintézményekről szóló 314/2012. (XI. 8.) Korm. rendelet és Szombathely Megyei Jogú Város Partnerségi Egyeztetési Szabályzata* által meghatározott véleményezési eljárás során megfogalmazott észrevételeket és az azokra adott tervezői válaszokat a Közgyűlés 2017. március 2-ai ülésén elfogadta és egyben felhatalmazta a Gazdasági és Városstratégiai Bizottságot, hogy Szombathely Megyei Jogú Város Integrált Településfejlesztési Stratégiája módosítása véleményekkel egybeszerkesztett anyagát jóváhagyja. (Melléklet)

Az ITS módosítása a közgyűlési határozatnak megfelelően elkészült.

Az előterjesztés melléklete a terjedelmére való tekintettel elektronikusan kerül kiküldésre. Elérhetősége: <http://www.szombathely.hu/kozgyules/e-bizottsag/>

A módosított ITS egységes szerkezetben jelen előterjesztés mellékletét képezi, amelynek végső elfogadására a Közgyűlés 40/2017. (III.2.) Kgy. sz. határozatának 3. pontja értelmében a Gazdasági és Városstratégiai Bizottság jogosult.

Kérem a Tisztelt Bizottságot, hogy az előterjesztést megtárgyalni és a határozati javaslatot elfogadni szíveskedjék.

**Szombathely, 2017. március „ ”**

 **/: Illés Károly :/**

**Határozati javaslat**

**……../2017. (III. 27.) GVB sz. határozat**

Szombathely Megyei Jogú Város Közgyűlése Gazdasági és Városstratégiai Bizottsága a „Javaslat Szombathely Megyei Jogú Város Integrált Településfejlesztési Stratégiája módosítása egybeszerkesztett dokumentumának elfogadására” című előterjesztést megtárgyalta, és a 40/2017. (III.2.) Kgy. sz. határozatának 3. pontjában foglalt felhatalmazás alapján az előterjesztés melléklet szerinti tartalommal jóváhagyja Szombathely Megyei Jogú Város Integrált Településfejlesztési Stratégiája módosítását.

**Felelős:**  Illés Károly alpolgármester

 Dr. Károlyi Ákos jegyző

 (A végrehajtásért felelős:

Szakály Szabolcs, a Városfejlesztési Kabinet vezetője)

**Határidő:** azonnal